Euroopa Liidu Teataja L 049 , 22/02/2003 Lk 0003 - 0005



Komisjoni määrus (EÜ) nr 335/2003, 21. veebruar 2003, millega muudetakse määrust (EÜ) nr 2316/1999, milles sätestatakse teatavate põllukultuuride tootjate toetussüsteemi kehtestava nõukogu määruse (EÜ) nr 1251/1999 üksikasjalikud rakenduseeskirjad EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1251/1999, millega kehtestatakse teatavate põllukultuuride tootjatele toetussüsteem, [1] viimati muudetud määrusega (EÜ) nr 1038/2001, [2] eriti selle artiklit 9, ning arvestades järgmist: (1) Komisjoni määruses (EÜ) nr 2316/1999, [3] viimati muudetud määrusega (EÜ) nr 327/2002, [4] sätestatakse määruse (EÜ) nr 1251/1999 üksikasjalikud rakenduseeskirjad seoses teatavate põllukultuuride jaoks pindalatoetuse andmise tingimustega ning nähakse ette maa tootmisest kõrvaldamise tingimused. (2) Nõukogu 26. aprilli 1994. aasta määruse (EÜ) nr 1017/94 (milles käsitletakse praegu põllukultuuride all oleva maa-ala ümberkorraldamist ekstensiivse loomakasvatuse eesmärgil Portugalis, [5] viimati muudetud määrusega (EÜ) nr 2582/2001 [6]) alusel on esitatud taotlused 29575 hektari ümberkorraldamise kohta. Seepärast tuleks baaskülvipinda vastavalt kohandada. (3) Vastuseks Belgia esitatud taotlustele tuleks kooskõlas kõnealuse liikmesriigi piirkonnajaotuskavaga kindlaks määrata uus baaskülvipind. (4) Liikmesriigid on teatanud 2002. aastal külvatud kanepisortide tetrahüdrokannabinoolitaseme kindlaksmääramise analüüside tulemustest. Kõnealuseid tulemusi tuleks arvesse võtta, kui koostatakse nimekirja järgmistel turustusaastatel pindalatoetuse saamise tingimustele vastavatest kanepisortidest ning 2003/04. turustusaastaks ajutiselt heakskiidetud sortidest, mida tuleb kõnealuse turustusaasta jooksul täiendavalt analüüsida. (5) Seepärast tuleks määrust (EÜ) nr 2316/1999 vastavalt muuta. (6) Käesolevas määruses sätestatud meetmed on kooskõlas teraviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 2316/1999 muudetakse järgmiselt. 1. VI lisas asendatakse rubriikides "Belgia" ja "Portugal" esitatud andmed käesoleva määruse I lisas esitatud andmetega; 2. XII lisa asendatakse käesoleva määruse II lisaga. Artikkel 2 Käesolev määrus jõustub seitsmendal päeval pärast selle avaldamist Euroopa Liidu Teatajas. Käesolevat määrust kohaldatakse alates 2003/2004. turustusaastast. Käesolev määrus on tervikuna siduv ja vahetult kohaldatav kõikides liikmesriikides. Brüssel, 21. veebruar 2003 Komisjoni nimel komisjoni liige Franz Fischler [1] EÜT L 160, 26.6.1999, lk 1. [2] EÜT L 145, 31.5.2001, lk 16. [3] EÜT L 280, 30.10.1999, lk 43. [4] EÜT L 51, 22.2.2002, lk 14. [5] EÜT L 112, 3.5.1994, lk 2. [6] EÜT L 345, 29.12.2001, lk 5. -------------------------------------------------- I LISA " VI LISA (1000 ha) | Piirkond | Kõik põllukultuurid | Sellest mais | BELGIA Kokku | 489,5 | | sellest: Flandria-Brüssel | | 96,4 | PORTUGAL Assoorid | 9,7 | | Madeira Niisutatud aladel kasvatatud | 0,31 | 0,29 | Muud | 0,30 | | Mandriosa Niisutatud aladel kasvatatud | 293,4 | 221,4 | Muud | 658,3 | | " -------------------------------------------------- II LISA " XII LISA (Artikli 7a lõige 1) KIU TOOTMISEKS KASVATATAVA LINA JA KANEPI SORDID, MIS VASTAVAD TOETUSSÜSTEEMI TINGIMUSTELE 1. Kiu tootmiseks kasvatatav lina Adélie Agatha Angelin Argos Ariane Aurore Belinka Caesar Augustus Diane Diva Electra Elise Escalina Evelin Exel Hermes Ilona Laura Liflax Liviola Marina Marylin Nike Opaline Rosalin Venus Veralin Viking Viola 2a. Kiu tootmiseks kasvatatav kanep Carmagnola Beniko Chamaeleon Cs Delta-Ilosa Dioica 88 Epsilon 68 Fedora 17 Felina 32 Felina 34 - Félina 34 Ferimon - Férimon Fibranova Fibrimon 24 Futura 75 Juso 14 Red Petiole Santhica 23 Uso 31 2b. Kiu tootmiseks kasvatatav ja 2003/2004. turustusaastal heakskiidetud kanep Delta 405 Bialobrzeskie Fasamo Fedora 19 Fédrina 74 Fibrimon 56 Futura Santhica 27 " --------------------------------------------------